open-index/open-wikipedia-markdown huggingface dataset:
Pål Mathiesen

**Pål Tverdal Mathiesen** (også kjent under artistnavn som «Athera», «Shady Blue» og «Daukjött») (født 14. august 1977 på Haslum i Bærum) er en norsk vokalist, trommeslager og stemmeskuespiller (voice-over dubbing).

Han har vært medlem i band som Vanaheim (1998), Metadox (1992–1994), Red Light Territory (1994–1995) og Ringnevond (1999), og er nå vokalist i thrash metal-bandet Susperia, og Heavy rock-bandet Chrome Division.

## Eksterne lenker
* 
* 
*
Pang Xun

**Pang Xun** (kinesisk: 龐勛, død 14. oktober 869) var en kinesisk opprørsleder. Han anførte opprørssoldater fra prefekturet Xu (i dagens Xuzhou) mot keiser Yizong av Tangdynastiet fra 868 til 869.  Han ble tilslutt beseiret og drept av general Kang Chengxun, som var assistert av shatuo-generalen Zhuye Chixin.

## Litteratur
* *[[Xin Tangshu]]*, vol. 148.
* *[[Zizhi Tongjian]]*, vol. 251.
Toppvinkler

**Toppvinkler** er et geometrisk begrep som beskriver vinkler med felles toppunkt. Felles toppunkt oppstår ved at to rette linjer skjærer hverandre og danner fire vinkler. Disse fire vil være to par toppvinkler. På figuren er dette vinklene A og B og vinklene C og D. Disse motstående toppvinklene vil alltid være like store.

## Se også
* Nabovinkler

## Eksterne lenker
* norsknettskole.no: Fakta om vinkler
Nabovinkler

**Nabovinkler** er to vinkler som har samme toppunkt og et vinkelben felles. Til sammen utgjør de 180º, det vil si at de er supplementvinkler.

## Kilder
* 

## Se også
* Vinkelrett
* Toppvinkler
* Supplementvinkler
Supplementvinkler

**Supplementvinkler** er to vinkler som tilsammen er 180°. Hvis vinklene deler et vinkelben er vinklene også nabovinkler, men supplementvinkler trenger ikke være nabovinkler. I for eksempel et parallellogram er vinklene på motsatt side supplementvinkler, men ikke nabovinkler.

## Se også
* Vinkelrett
* Toppvinkler
* Komplementvinkler
Frank Horwill

**Frank Horwill** (født 19. juni 1927, død 1. januar 2012) var en britisk friidrettsutøver og grunnlegger av British Milers Club (BMC) i 1963 og var med på å utforme Five Pace Training Theory.

Horwill begynte som trener i 1961, og siden den gang har han vært trenger for flere sportsutøvere fra Storbritannia og Nord-Irland. Horwill var allment respektert blant friidrettsutøvere fra hele verden, og han holdt foredrag over hele verden blant annet i Canada, Zimbabwe, Kenya, Bahrain, Portugal og Sør-Afrika og Polen. Horwill var en produktiv forfatter og jevnlig skrev han artikler for det britiske magasinet Athletics Weekly og i andre sportslige publikasjoner. Horwill er med-forfatter av boken *The Complete Middle Distance Runner* som ble publisert i 1972, sammen med Denis Watts og Harry Wilson. I 1991 publiserte han boken *Obsession for Running*. Horwill ble utnevnt til Order of the British Empire  i 2011. Horwill døde 1. januar 2012. Han ble 84 år gammel. 

## Referanser


## Eksterne lenker
* http://www.thepowerof10.info/athletes/profile.aspx?athleteid=2200
* http://www.serpentine.org.uk/pages/advice_about_frank.html
Victor Young

**Victor Young** (født 8. august 1900 i Chicago, død 10. november 1956 i Palm Springs i California) var en amerikansk dirigent, komponist og fiolinist.

Young var født inn i en svært musikalsk familie og begynte å spille fiolin i en alder av 6 år. På radio var han musikalsk leder for *[[Harvest of Stars]]*. Young døde etter en hjerneblødning, i en alder av 56 år. Han ble gravlagt på Hollywood Forever Cemetery i Los Angeles. Familien hans donerte alle hans gjenstander og memorabilia til Brandeis University, hvor de fortsatt oppbevares. Young har en stjerne på Hollywood Walk of Fame.

## Referanser


## Eksterne lenker
* 
* 
* Victor Young Collection of Television Music. UCLA. Performing Arts Special Collections, findaid.oac.cdlib.org.
* Victor Young's Web, victoryoung.czechian.net
Sarandí Grande

**Sarandí Grande**  er en by og kommune (*municipio*) i Florida-departementet i det sørlige Uruguay. Byen har om lag 6 362 innbyggere.

## Befolkning
Sarandí Grande har 6 362 innbyggere *(Beregning 2004)*

Kilde:

## Kommune
Byens ordfører (*alcaldesa*) er Ana Stopingi (2012).

## Transport
 Ruta 5 forbinder Sarandí Grande med Florida (sør) og Durazno (nord).

 Ruta 42 forbinder Sarandí Grande med Farruco.

 Ruta 57 forbinder Sarandí Grande med Trinidad, i Flores, og Cardona i Soriano.

## Referanser


## Eksterne lenker
* Florida, offisielle sider (spansk)
* Kart over Sarandí Grande (INE)
Sheila Watt-Cloutier

**Sheila Watt-Cloutier** (født 2. desember 1953) er en canadisk aktivist og politisk representant for inuitter på regionalt, nasjonalt og internasjonalt nivå. Hun var leder for Inuit Circumpolar Council (tidligere Inuit Circumpolar Conference). Watt-Cloutier har uttalt seg om en rekke miljømessige og sosiale forhold som påvirker inuittene.

Watt-Cloutier har mottatt en rekke utmerkelser og æresbevisninger for sitt arbeid, og har blitt omtalt i en rekke dokumentarer og blitt profilert av journalister fra flere forskjellige land. Hennes mor var kjent som en dyktig healer og hennes far var en offiser for RCMP. Hun gikk på skole i Nova Scotia og Manitoba, før hun begynte ved McGill University i Montréal. På 1970-tallet jobbet hun for Ungava Hospital som oversetter for inuitter som var innlagt ved sykehuset. 

Fra 1991 til 1995 jobbet hun som rådgiver for evaluering i utdanningssystemet i Quebec. Hennes datter er en anerkjent folkesanger og danser. Hun fungerte som talsmann for arktiske urfolk i forhandlingene som var en del av en konvensjon som forbyr produksjon og bruk av organiske miljøgifter som Polyklorerte bifenyler (PCB) og DDT. Disse stoffene forurenser den arktiske næringskjeden og akkumuleres i kroppene til inuittene, der det fremdeles er mange som livnærer seg på lokalprodusert mat. I 2005 mottok hun Sofieprisen, og hun fikk Rachel Carson-prisen i 2007. Samme år deltok hun ved Verdens Miljøverndag - en festforestilling.

## Referanser


## Eksterne lenker
* Sheila Watt-Cloutier's Speeches
* Canadian Environment Awards - Citation of Lifetime Achievement, 2006 
* NAAA, 2004 – Sheila Watt-Cloutier
Richard H. Anderson

**Richard H. Anderson** (født 7. oktober 1821, død 26. juni 1879) var en offiser i US Army som sloss under den meksikansk-amerikanske krigen. Han var general for konføderasjonen under den amerikanske borgerkrigen. 

Anderson ble uteksaminert fra United States Military Academy i juli 1842 og han underviste i kavaleri ved US Army Barracks i Carlisle i Pennsylvania, i 1842. Anderson ble forfremmet til fenrik den 16. juli 1844, og var stasjonert ved Fort Jesup i Louisiana ved årsskiftet 1844-1845. Regimentet hans var med på ekspedisjonen for den militære okkupasjonen av Texas i 1845. Under den meksikansk-amerikanske krigen tok Anderson del i beleiringen av Veracruz i mars 1847. Han ble forfremmet til generalmajor den 14. juli 1862. I 1850 giftet han seg og fikk 2 barn. Etter hans første kones død giftet han seg for andre gang i desember 1874.

## Referanser


## Eksterne lenker
* Dick Anderson Chapter #75, United Daughters of the Confederacy.
* Military biography of Richard H. Anderson
Francis Lewis

**Francis Lewis** (1713–1803) var en politiker fra USA som signerte den amerikanske uavhengighetserklæringen som representant for New York.

## Liv og virke
Lewis var født i Llandaff i Cardiff som det eneste barnet til pastor Francis Lewis, men han ble foreldreløs i ung alder. Etter at foreldrene døde bodde han hos sin tante og onkel. Lewis ble utdannet i Skottland og gikk på Westminster School i England, og arbeidet senere ved et handelshus i London før han i 1734 flyttet til Whitestone i New York. I Amerika ble Lewis tatt til fange og sendt i en boks til Frankrike da han virket som britisk handelsspion i 1756. Da han siden vendte tilbake til Amerika ble han aktiv i politikken.

Han var et medlem av «komiteen av de seksti», et medlem av New Yorks provinsielle kongress, og ble valgt som delegat til den kontinentale kongress i 1775. I 1778 var han blant dem som signerte Konføderasjonsartiklene, USAs første grunnlov. Fra 1779 til 1780 tjente Lewis som formann for det kontinentale admiralitetstyret.

Hans hjem, lokalisert i Whitestone på Queens i New York, ble ødelagt under den amerikanske uavhengighetskrigen av britiske soldater som også arresterte hans hustru og nektet henne å bytte klær eller få nødvendig mat i ukevis i løpet av fangenskapet. Lewis' sønn Morgan tjenestegjorde i hæren i løpet av uavhengighetskrigen og holdt siden mange posisjoner i staten New York, inkludert som guvernør.

## Arv
Francis Lewis' oldebarn, Manning Livingston, døde i slaget ved Gettysburg under den amerikanske borgerkrigen. Han har også mange slektninger som strekker seg hele veien til Idaho. Hans tipp-tipp-oldebarn var Hollywood-regissør William A. Wellman og hans oldebarn var forfatter og skuespiller Anna Cora Mowatt.

I Queens i New York er det to skoler som er oppkalt etter ham og det finnes også vegen Francis Lewis Boulevard som de lokale viser til som "Franny Lew", som strekker seg bortimot hele lengden nord-sør i bykommunen. Det finnes også en Francis Lewis Park som er lokalisert under ankomsten til Queens fra Bronx Whitestone Bridge.

## Referanser


## Eksterne lenker
* 
* 
*  Google Maps - Francis Lewis Boulevard
*  Google Maps - Francis Lewis Park
Roland Young

**Roland Young** (født 11. november 1887 i London, død 5. juni 1953) var en engelsk skuespiller. 

Young var utdannet ved Sherborne School i Dorset og University of London før han begynte ved Royal Academy of Dramatic Art. Han gjorde sin første teater-opptreden i West End i London. Han tjenestegjorde med den amerikanske hæren under den første verdenskrig. Han returnerte til New York da krigen var over og giftet seg. Young debuterte på film med stumfilmen Sherlock Holmes fra 1922, der han spilte rollen som *Watson* mot John Barrymore i rollen som Sherlock Holmes. 

Hans første rolle i en talefilm var The Unholy Night (1929), regissert av Lionel Barrymore. Young mottok en Oscar-nominasjon i kategorien beste mannlige birolle. Young hadde flere roller gjennom 1940-tallet, og spilte mot noen av Hollywoods fremste skuespillere, for eksempel Joan Crawford, Marlene Dietrich, Paulette Goddard og Greta Garbo i hennes siste film Den lettsindige tvilling (1942). I 1945 fikk Young sitt eget radioprogram. Hans siste filmer, The Great Lover (1949) og La Dance (1950), var ikke vellykkede. Young har to stjerner på Hollywood Walk of Fame, en for hans filmer og en annen for sine TV-arbeider. Young var gift to ganger, og døde i New York City i 1953. 

## Filmografi (utvalg)
* 1932 – *[[En kvinne befaler]]*
* 1932 – *[[En time med dig]]*
* 1932 – *[[Natten er vår]]*
* 1935 – *[[Det begynte i Paris]]*
* 1937 – *[[Ali Baba (film)|Ali Baba]]*
* 1940 – *[[En nydelig historie]]*

## Referanser


## Eksterne lenker
* 
* Clip of Roland Young at YouTube.com
Dos Abend Blatt

***Dos Abend Blatt***  («kveldsbladet»; het opprinnelig ; *Abend blatt fun di arbayter tsaytung*) var en jiddischsproglig dagsavis som ble publisert i New York. *Dos Abend Blatt* ble startet som en videreutvikling av den ukentlige avisen *Di Arbeter Tsaytung* («Arbeiderbladet»). Avisen ble publisert mellom 1894 og 1902, og fungerte som et organ for Socialist Labor Party of America (SLP).

*Dos Abend Blatt* var den første sosialistiske jiddischsproglige dagsavisen som ble gitt ut i New York. I sin tidlige fase kjempet avisen om *[[Freie Arbeiter Stimme]]*s lesere. Avisen ble sponset av United Hebrew Trades.

Politisk sett sto *Dos Abend Blatt* for en internasjonalistisk linje, idet den forkastet nasjonalsjåvinisme, arbeidersjåvinisme og sionisme. Redaksjonen mente at antisemittismen hadde sitt opphav i økonomiske tilstander, og at jødisk nasjonalisme følgelig ikke var den riktige løsningen. Nyhetsdelen av avisen inneholdt imidlertid ofte reportasjer fra antisemittisme og pogromer rundt om i verden.

I 1897 oppsto det konflikter i de jødiske kadrene i SLP. Et opposisjonelt mindretall hadde blitt utvist i juni 1897. Flertallet i partiet, representert av Philip Krantz, Benjamin Feygenbaum, Jacob Milch og Joseph Schlossberg beholdt den redaksjonelle kontrollen av *Dos Abend Blatt*. De opposisjonelle grunnla et nytt jiddischsproglig sosialist blad: *[[Forverts]]*. Stridighetene mellom *Forverts* og *Dos Abend Blatt* ble voldsomme, og tilslutt kom *Dos Abend Blatt* til å tape. To politiske emner, som *Forverts* stilte seg ganske pragmatiske ovenfor, viste seg å være avgjørende i uenighetene, nemlig Dreyfus-saken og den spansk-amerikanske krigen.

Hva gjaldt Dreyfus-saken hadde *Dos Abend Blatt* en fravikende oppfatning fra den som var vanlig innenfor jødiske miljøer. Avisens redaktør, Philip Krantz, stilte spørsmål ved Dreyfus’ uskyldighet. Denne oppfatningen kom til å bli svært upopulær i yiddischsproglige kretser.

Rundt 1900 oppsto det forsøk på å popularisere *Dos Abend Blatt* blant den jødiske befolkningen, ved å introdusere deler i avisen kalt «Jewish News» og «Jewish Letters». Denne forandringen i redaksjonell politikk gav imidlertid lite utbytte, siden *Forverts* allerede hadde vunnet over store deler av leserne ved å appellere til forestillingen om *Yiddishkeit*.

*Dos Abend Blatt* og *Di Arbeter Tsaytung* gikk begge inn i 1902.

## Referanser


## Litteratur
*Milkh, Yaʻaḳov og Louis Lazarus. *[http://books.google.com/books?id=jd9wHQAACAAJ The Rise of the "Forward" and Its Struggle with the "Abend Blatt" (1893-1902): Reminiscences]*. New York: [Louis Lazarus], 1958.
Fritz Rustad

**Fredrik (Fritz) Frantz Michael Wilhelm Rustad** (født 19. juli 1852 i Christiania, død 9. oktober 1930) var en norsk embetsmann og hoffsjef fra 1905 til 1925.

## Liv og virke
Rustad var utdannet cand.jur. i 1873 og ble ansatt i Indredepartementet i 1874 før han 1875 til 1878 var fullmektig ved et sorenskriverkontor.  Fra 1878 var han fullmektig i nevnte Indredepartement, fra 1886 til 1889 endog byråsjef.  Han hadde fra 1873 vært  kammerjunker ved Det kongelige hoff, fra 1878 kammerherre som hans far var. Alt dette samtidig med jobbingen i Indredepartementet, der han sluttet i 1899 for å bli  hoffmarskalk under hoffsjef Theodor Christian Brun Frølich (1834–1904).  Etter tre år ble han førstehoffmarskalk, og han var også sekretær og seremonimester ved diverse ridderordninger. Da Frølich døde i 1904 overtok Rustad som hoffsjef for Oscar II. Etter valget av Haakon VII som konge i 1905, ble han hoffsjef for ham også.

## Familie
Han var sønn av kammerherre Carl Emil Rustad og Henriette Benedicte Løvenskiold. I 1880 ble han gift med Marie Magdalene Schou (1859–1943), datter av Halvor Schou. Deres datter Elisabeth Rustad (1883–1966) ble gift med senere hoffsjef Peter Fredrik Broch i 1905, og deres datter Benedicte Rustad (1886–1976) ble gift med skipsreder Thomas Fearnley i 1911. Elisabeth og Peter Fredrik Brochs sønn var ambassadør Henrik Andreas Broch, gift med Fanny Paus.

## Utmerkelser
Rustad mottok en rekke ordener og hederstegn. Han bar storkorset av både St. Olavs Orden, Dannebrogsordenen, Sverdordenen, the Royal Victorian Order og flere andre.

## Referanser
Brannen i Skien 1886

**Brannen i Skien** var en bybrann i Skien i Norge som fant sted i 1886. Det var den største bybrannen i Skiens historie, og 244 bygårder brant ned til grunnen. Brannen gikk særlig hardt ut over Skiens sentrum.

## Andre branner
Det har tidligere vært flere branner i Skien av mindre omfang, i 1652, 1671, 1681, 1732, 1766 og 1777.

## Se også
*Skiens byplan og murbebyggelse etter bybrannen i 1886
Fray Marcos

**Fray Marcos** er en by i Florida-departementet i det sørlige Uruguay. Byen har om lag 2 509 innbyggere. Fray Marcos ble grunnlagt i 1887.

## Befolkning
Fray Marcos har 2 509 innbyggere *(Beregning 2004)*

Kilde:

## Transport
 Ruta 7 forbinder Fray Marcos med Montevideo og Melo (nord).

## Referanser


## Eksterne lenker
* Florida, offisielle sider (spansk)
* Kart over Fray Marcos (INE)
Jupitermasse

**Jupitermasse** (MJ eller MJUP) er masseenheten tilsvarende den totale massen til planeten Jupiter (1,8986&nbsp;kg = 317,83 jordmasser; 1 jordmasse tilsvarer 0,00315 jupitermasser). Jupiters masse brukes til å beskrive massene til gasskjemper, som de ytre planetene og eksoplaneter. Den blir også brukt for å beskrive brune dverger.

## Referanser
Berthold Auerbach

**Berthold Auerbach** (født 28. februar 1812 i Horb am Neckar, i den tyske delstaten Baden-Württemberg, død 8. februar 1882 i Cannes) var en tysk forfatter av jødisk herkomst.  

I brosjyren *Das Judentum und die neueste Literatur* (1836) går han inn for å bedre jødenes kår. Auerbach oversatte verker av Spinoza.Han er særlig berømt for *Schwarzwälder Dorfgeschichten* (1843-53, svensk oversettelse *Byhistorier* 1878-79), *Barfüssele* (1856) med flere. I disse fremstiller Auerbach det sunne landlivet i kontrast til byenes kultur. 

## Litteratur
* Svensk uppslagsbok, Lund 1929

## Referanser
David Stirling

**David Stirling** (født 15. november 1915 i Perthshire, død 4. november 1990) var en skotsk fjellklatrer, offiser i den britiske hæren under 2. verdenskrig og grunnlegger av Special Air Service.

Stirling var sønn av brigadegeneral Archibald Stirling. Han ble utdannet ved Ampleforth College og Trinity College, Cambridge. Han drev med fjellklatringstrening med plan om å bestige Mount Everest da andre verdenskrig brøt ut. Stirling var grunnlegger av Capricorn Afrika Society, som var et samfunn for å fremme er Afrika fri for rasediskriminering. Denne organisasjonen ble grunnlagt i 1949, mens Afrika fremdeles var en koloni. Stirling ble tildelt Order of the British Empire. Han ble adlet i 1990, og døde senere samme år, 74 år gammel.

## Referanser


## Eksterne lenker
* ''Significant Scots'' biography of David Stirling
Florida (andre betydninger)

**[[Florida]]** er en av USAs 50 delstater.

**Florida** har også andre betydninger:

## Steder
*Florida Keys, arkipel sør i Florida, USA
*Flórida, brasiliansk kommune
*Florida (Bergen), grunnkrets i Bergen
*Flórida Paulista, brasiliansk kommune
*Florida (departement), departement i Uruguay
**Florida (Uruguay), by i Uruguay og hovedstad i departementet med samme navn
*Provinsen Florida, provins i Bolivia
*Florida-øyene, øygruppe del av Salomonøyene sør i Stillehavet

## Personer
*Richard Florida, amerikansk professor
*Flo Rida, amerikansk rapper

## Annet
*Florida (holdeplass), holdeplass for Bybanen i Bergen
*Florida sykehus i Bergen
*Florida Panthers, ishockeylag
Marian Rejewski

**Marian Adam Rejewski** (født 16. august 1905 i Bydgoszcz, død 13. februar 1980 i Warszawa) var en polsk matematiker og kryptolog som var med på å løse Enigma, den viktigste krypteringsenheten brukt av Tyskland under den andre verdenskrig. 

Rejewski hadde en mastergrad i matematikk. Fem uker før den tyske invasjonen av Polen i 1939, presenterte Rejewski og kollegene hans resultater på dekrypteringen av Engima til representanter fra fransk og britisk etterretning. Kort tid etter krigsutbruddet ble de polske kryptologene evakuert til Frankrike, hvor de fortsatte sitt arbeid i samarbeid med britisk og fransk etterretning. De ble tvunget til å evakuere igjen etter Frankrikes fall i juni 1940, men i løpet av få måneder var de tilbake og jobbet undercover i Vichy-Frankrike. Etter at landet ble fullstendig okkupert av Tyskland i november 1942, flyktet Rejewski via Portugal, Spania og Gibraltar til Storbritannia. 

## Referanser


## Eksterne lenker
* The Enigma Code Breach av Jan Bury
* The Breaking of Enigma by the Polish Mathematicians av Tony Sale
* http://www.nsa.gov/about/cryptologic_heritage/center_crypt_history/publications/how_math_helped_win.shtml
* Enigma documents
* Rejewski biography, University of St Andrews
* Marian Rejewski and the First Break into Enigma
* Photographs of Rejewski: https://web.archive.org/web/20080527103959/http://ww2.tvp.pl/2739%2C20050927249915.strona, https://web.archive.org/web/20061028235025/http://www.wiadomosci.tvp.com.pl/389%2C20050704221744.strona, https://web.archive.org/web/20080527110234/http://ww6.tvp.pl/389%2C20051013256196.strona
Robert Treat Paine

**Robert Treat Paine** (født 11. mars 1731 i Boston i Massachusetts, død 11. mai 1814 i Boston) var en politiker fra USA som signerte USAs uavhengighetserklæring i 1776 som en representant for delstaten Massachusetts.

## Referanser


## Eksterne lenker
* 
* 
*  Biography by Rev. Charles A. Goodrich, 1856
Birger Vestmo

**Birger Vestmo** (født 1970) er en norsk programleder og filmanmelder som har vært ansatt i NRK siden 1993. Han har i en årrekke ledet *[[Filmpolitiet]]* på P3.

Vestmo er født og oppvokst i Stjørdal. Han startet sin radiokarriere i lokalradiostasjonen Radio Stjørdal i 1985. I 1993 begynte han som vikar i NRK P2, og gikk allerede samme år over til den da nyetablerte P3. Han var tidlig filminteressert og hadde sin første filmopplevelse på kino i 1977 da faren tok ham med på *[[Disse dristige menn i de farlige fly]].* Han har selv omtalt science fictionfilmen *[[Nærkontakt av tredje grad]]* som en av sine største filmopplevelser fra barneårene. 

Vestmo er styremedlem i Norsk Filmkritikerlag. Han har (per 2018) anmeldt omlag 4000 filmer for NRK.

I 2005 gav han ut filmspørreboken *Forhør!*

I 2018 mottok han Den trønderske journalistprisen under Hellkonferansen.

## Referanser


## Eksterne lenker
*
Philaethria

***Philaethria*** er en slekt av tropiske pasjonsblomstsommerfugler som hører til underfamilien Heliconiinae i den store familien flikvinger (Nymphalidae). De ble tidligere gjerne regnet som en egen familie, Heliconiidae.

Artene har larver på pasjonsblomster (slekten *Passiflora*, Passifloraceae).

## Utseende
Middelsstore, slanke, smalvingede sommerfugler. Disse sommerfuglene har vinger som på oversiden er mørke med store, skarpt grønne felter.
De grønne feltene er også markerte på undersiden av vingene, men der er grunnfargen lyst brunlig. Bakvingen har en lett tannet ytterkant. Sommerfuglen *[[Siproeta|Siproeta stelenes]]* (Victorinini) etterligner denne slekten, men har en litt annen vingeform.

## Levevis
*Philaethria*-artene lever i skog (særlig tropisk regnskog) og holder seg mest oppe i trekronene. Alle har larver som lever på pasjonsblomstfamilien (Passifloraceae).

## Utbredelse
Denne gruppen lever i den Neotropiske region (Sør- og Mellom-Amerika).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Heliconiinae
*************** Gruppen pasjonsblomstsommerfugler, Heliconiini – bare i Amerika
**************** Slekten ***Philaethria*** Billberg, 1820
***************** *[[Philaethria andrei]]* Brevignon, 2002 – Fransk Guyana
***************** *[[Philaethria constantinoi]]*  Salazar, 1991 – *(incertae sedis)* – Colombia
***************** *[[Philaethria diatonica]]*  (Fruhstorfer, 1912) – Mellom-Amerika og Mexico
***************** *[[Philaethria dido]]*  (Linnaeus, 1763) – den vanligste arten, utbredt nord til Texas
***************** *[[Philaethria ostara]]*  (Röber, 1906) – Colombia
***************** *[[Philaethria pygmalion]]*  (Fruhstorfer, 1912) – Pará, Brasil
***************** *[[Philaethria wernickei]]*  (Röber, 1906) – Santa Catarina og Rio Grande do Sul, Brasil

Philaethria dido1.jpg|*[[Philaethria dido]]*
Philaethria pygmalion MHNT.jpg|*[[Philaethria pygmalion]]*  


## Kilder
* Beltrán, M., Jiggins, C., Wahlberg, N. og Brower, A.V.Z. (2006) *Philaethria* på Tree of life http://tolweb.org/Philaethria/
* d'Abrera, B. (1984) Butterflies of South America. Hill House Publishers. ISBN 0-9593639-2-0
* Butterflies of Amazonia – *Philaethria dido* http://www.learnaboutbutterflies.com/Amazon%20-%20Philaethria%20dido.htm

## Eksterne lenker
* 
* The Nymphalidae Systematics Group: The Subfamily Heliconiinae
* Markku Savela's Lepidoptera and some other life forms: Sjekkliste over artene. Hentet 5.1.2012
HD 209458 b

**HD 209458 b**, uoffisielt kalt **[[Osiris]]**, er en eksoplanet og en gasskjempe som går i bane rundt den gule dvergen HD 209458. Stjernen befinner seg 159&nbsp;lysår unna, i stjernebildet Pegasus på den nordlige halvkule.

Gasskjempen er en «hot Jupiter» som går i en bane nær moderstjernen. Banens radius er 7&nbsp;101&nbsp;000 km eller 0.047470&nbsp;astronomiske enheter. Dette er 1/8 av radiusen til banen til planeten Merkur. Et år på HD 209458 b er 3.52474541 jordiske år og overflatetemperaturen er på ca. &nbsp;°C.

Det er oppdaget vanndamp på planeten. 

Massen er 220 ganger massen til jorden (0,69&nbsp;jupitermasser) og volumet er omtrent 2,5&nbsp;ganger så stort som Jupiters.

## Referanser
Ole Erichsen

**Ole Erichsen** (født 28. oktober 1863 i Trondhjem, død 19. november 1949) var en norsk konditor, fabrikkeier og politiker (H). Han var stortingsrepresentant for Trondhjem og Levanger 1907–1909 og 1913–1915.

Han hadde eksamen fra kjemilinjen ved Trondhjems Tekniske Læreanstalt fra 1881, og gikk i lære som konditor i Trondhjem og Düsseldorf 1881–1886. I 1886 overtok han velrenommerte Erichsens konditori i Nordre gate og E. Erichsens Dampchokolade- & Sukkervarefabrik etter sin far, Ernst Erichsen (1820–1886), og drev familievirksomheten frem til overdragelsen til sønnen Odd Erichsen i 1920. Ole Erichsen bidro også til oppstarten av hermetikkfabrikken Trondhjem Preserving Co., Aktiebryggeriet i Trondhjem A/S og Nidar Chokoladefabrik A/S, og var styreformann i en rekke industrielle foretak.

Erichsen var medlem av Trondhjem bystyre 1897–1922, herav varaordfører 1911–1912, styremedlem i Den Norske Fællesforening for Haandværk og Industri fra 1898, medlem av Norsk Arbeidsgiverforenings arbeidsutvalg, formann i Trondhjems Håndverks- og Industriforening i 12 år, medlem av Norges Husflidsråd 1910–1925, formann i Norske Konditorers Landsforening fra 1917 og innvalgt på Stortinget fra kjøpstedene Trondhjem og Levangers 1. krets, Brattøra og Ila (Vår Frue kirkes menighet og Ilen menighet) 1907–1909 og 1913–1915.

Han var medlem av Den Norske Frimurerorden, og var provincialmester i Trondhjems Provincialloge 1934–1947.

Han var ridder av 1. klasse av St. Olavs Orden fra 1947 og ridder av Dannebrogordenen, og ble tildelt Kongens fortjenstmedalje i gull.

## Referanser




## Eksterne lenker
* 
*
Richard Stockton

**Richard Stockton** (født 1. oktober 1730 nær Princeton i New Jersey, død 28. februar 1781 i Princeton i New Jersey) var en advokat, jurist og politiker som signerte den amerikanske uavhengighetserklæringen.

Stockton begynte som advokat i 1754. Han var en god venn av George Washington. Hans kone var poeten Annis Boudinot Stockton, søster av statsmannen Elias Boudinot fra New Jersey. Stockton viste i utgangspunktet lite interesse for politikk. I 1766 og 1767 besøkte han England, Skottland og Irland. Han døde på families eiendom i Princeton i februar 1781. Stockton og hans kone hadde fire døtre og to sønner.

## Referanser


## Eksterne lenker
* 
* 
*  Biografi av Rev. Charles A. Goodrich, 1856 
*  RichardStockton.net
*  Artikkel i American Heritage
COROT-7b

**COROT-7b** (tidligere benevnt *COROT-Exo-7b*) er en annonsert eksoplanet i bane rundt stjernen COROT-7 i stjernebildet Enhjørningen 489&nbsp;lysår fra jorden. Den ble først oppdaget fotometrisk av det franskledete COROT-oppdraget og rapportert i februar 2009. Frem til offentliggjøringen av Kepler-10b i januar 2011 var den den minste eksoplaneten som hadde fått fastsatt diameteren, en diameter på 1,58&nbsp;jordradier.

## Referanser
José Pedro Varela (Uruguay)

**José Pedro Varela** er en by i Lavalleja-departementet i det østlige Uruguay. Byen har om lag 5 332 innbyggere.

## Befolkning
José Pedro Varela har 5 332 innbyggere *(Beregning 2004)*

Kilde:

## Kommune

Byens ordfører (*alcalde*) er Darío Amaro.

## Transport
 Ruta 14 forbinder Varela med Mercedes / Trinidad / Durazno / Sarandí del Yí / José Batlle y Ordóñez (vest) og Lascano / Ruta  (øst).

## Referanser


## Eksterne lenker
* Lavalleja, offisielle sider (spansk)
* Kart over José Pedro Varela (INE)
Kelvin-Helmholtz-mekanismen

**Kelvin-Helmholtz-mekanismen** er en astronomisk prosess som oppstår når overflaten til en stjerne eller en planet avkjøles. Avkjølingen forårsaker at trykket faller og stjernen eller planetene krymper som et resultat. Denne kompresjonen vil i sin tur varme opp kjernen til stjernen eller planeten. Denne mekanismen er bevist på Jupiter og Saturn og på brune dverger hvis sentraltemperatur ikke er tilstrekkelig høy til å undergå en kjernefysisk fusjon. Det er anslått at Jupiter utstråler mer energi gjennom denne mekanismen enn hva den mottar fra solen, mens Saturn ikke gjør det.

## Referanser
TrES-4b

**TrES-4b** er en eksoplanet oppdaget i 2006 og annonsert i 2007 av Trans-Atlantic Exoplanet Survey ved bruk av transitmetoden. Den er &nbsp;lysår (430&nbsp;pc) unna i stjernebildet Herkules.
TrES-4 går i bane rundt sin primærstjerne GSC 02620-00648 hver 3,5 dager og formørker den sett fra jorden. Den er 0,919&nbsp;ganger så massiv som Jupiter, men har en diameter som 1,799&nbsp;ganger så stor.

## Referanser


## Eksterne lenker
* 
* 
* 
* 
*
José Batlle y Ordóñez (Uruguay)

**José Batlle y Ordóñez** er en by i Lavalleja-departementet i det sørlige Uruguay. Byen har om lag 2 424 innbyggere. José Batlle y Ordóñez (oppkalt etter president José Batlle y Ordóñez, 1903–1907, 1911–1915) ble grunnlagt i 25. juni 1883 av Carlos Núñez.

## Befolkning
José Batlle y Ordóñez har 2 424 innbyggere *(Beregning 2004)*

Kilde:

## Transport
 Ruta 14 forbinder José Batlle y Ordóñez med Mercedes / Trinidad / Durazno / Sarandí del Yí / Florida (vest) og Ruta  (øst).

## Referanser


## Eksterne lenker
* Lavalleja, offisielle sider (spansk)
* Kart over José Batlle y Ordóñez (INE)
Dryas iulia

***Dryas iulia*** er en sommerfugl som tilhører gruppen Heliconiini i den store familien flikvinger (Nymphalidae).

## Utseende

En nokså stor, svært smalvinget sommerfugl. Oversiden er oransje, ofte med et svart skråbånd i forvingen og mørke vingeytterkanter. Undersiden er gulbrun. Arten ligner mye på *[[Dione (sommerfugl)|Dione juno]]* og på flere av *[[Eueides]]*-artene, men er større og mer smalvinget enn disse.

## Levevis
Som vanlig for Heliconiini lever larvene på pasjonsblomster (*Passiflora* spp.). 
## Utbredelse
Arten er utbredt i Mellom-Amerika, Vestindia og i Sør-Amerika øst for Andes, så langt sør som Uruguay.

## Systematisk inndeling
Arten blir delt opp i en rekke underarter, listet under.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Heliconiinae 
*************** Gruppen Heliconiini
**************** *Dryas iulia* (Fabricius, 1775)
***************** *Dryas iulia alcionea* (Cramer, 1779)
***************** *Dryas iulia carteri* (Riley, 1926)
***************** *Dryas iulia delila* (Fabricius, 1775)
***************** *Dryas iulia dominicana* (Hall, 1917)
***************** *Dryas iulia framptoni* (Riley, 1926)
***************** *Dryas iulia fucatus* (Boddaert, 1783)
***************** *Dryas iulia iulia* (Fabricius, 1775)
***************** *Dryas iulia lucia* (Riley, 1926)
***************** *Dryas iulia largo* Clench, 1975
***************** *Dryas iulia martinica* Enrico & Pinchon, 1969
***************** *Dryas iulia moderata* (Riley, 1926)
***************** *Dryas iulia nudeola* (Bates, 1934)
***************** *Dryas iulia warneri* (Hall, 1936)
***************** *Dryas iulia zoe* Miller & Steinhauser, 1992

## Kilder
* Markku Savela's Lepidoptera and some other life forms: Sjekkliste over artene. Hentet 4.1. 2012.
* (2006) *Dryadula* på *Tree of life* http://tolweb.org/Dryas_julia/

## Eksterne lenker
*
Dryadula phaetusa

***Dryadula phaetusa*** er en sommerfugl som tilhører gruppen Heliconiini i den store familien flikvinger (Nymphalidae).

## Utseende
En stor (vingespenn 85-90 millimeter) sommerfugl, litt kraftigere bygd enn de fleste andte Heliconiini. Oversiden er stripet i oransje og svart. Undersiden av forvingen er brun med en bred, rød lengdestripe langs midten og et litt uregelmessig, gult bånd foran denne. Bakvingen er mørkbrun med to rødkantede, gule tverrstriper som møtes ved ytterkanten og danner en «V».

## Levevis
Som vanlig for Heliconiini lever larvene på pasjonsblomster (*Passiflora* spp.). Hannene kan samles i hundrevis for å drikke mineralholdig væske (for eksempel fra sølepytter og elvebredder), de setter seg også på dyr for å drikke svette.

## Utbredelse
Arten finnes i den Neotropiske økosonen, der den er utbredt fra Mellom-Amerika like sør til Argentina.
Streif-eksemplarer kan forekomme så langt nord som Kansas.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Heliconiinae 
*************** Gruppen Heliconiini
**************** *Dryadula phaetusa* (Linnaeus, 1758)

## Kilder
* Markku Savela's Lepidoptera and some other life forms: Sjekkliste over artene. Hentet 4.1. 2012.
* (2006) *Dryadula* på *Tree of life* http://tolweb.org/Dryadula/

## Eksterne lenker
*
Chuy

**Chuy** er en by i Rocha-departementet i det sørøstlige Uruguay, ved grensene mot Rio Grande do Sul, Brasil. Byen har om lag 10 401 innbyggere.

## Historie
Chuy ble grunnlagt i 1826.

## Befolkning
Chuy har 10 401 innbyggere *(anslag fra 2004)*

Kilde:

## Kommune
Byens ordfører (*alcaldesa*) er Mary Urse.

## Transport
 Ruta 9 forbinder Chuy med Canelones, Punta del Diablo og Rocha.

 Ruta 19 forbinder Chuy med Villa del Carmen i sentral Uruguay.

## Referanser


## Eksterne lenker
* 
* Chuy, offisielle sider (spansk)
* Kart over Chuy (INE)
Kırıkkale (provins)

**Kırıkkale** er en av Tyrkias 81 provinser. Provinsens areal er 4&nbsp;589 km². Administrasjonssenteret ligger i byen Kırıkkale. 

Provinsen ligger i de sentrale delene av Tyrkia og grenser til provinsene Ankara, Çorum i nordøst, Çankırı og til Kırşehir i sør.

## Distrikter

Provinsen Kırıkkale består av åtte distrikter:

## Referanser




## Eksterne lenker
*
Consumer Financial Protection Bureau

**Consumer Financial Protection Bureau** (**CFPB**) er et amerikansk føderalt byrå opprettet i kjølvannet av finanskrisen 2007–2010 for å beskytte forbrukere av finansprodukter og -tjenester. CFPB ble etablert av Elizabeth Warren, som senere ble forbigått i utnevnelsen av byråsjef til fordel for Richard Cordray. Byrået har vært gjenstand for bitter strid mellom Barack Obamas regjering og republikanske politikere i Kongressen om følgene av finanskrisen.

CFPB er en autonom organisasjon underlagt og finansiert av Federal Reserve, USAs sentralbank. I en overgangsperiode har byrået vært administrert av Finansdepartementet.

## Referanser


## Eksterne lenker
*
Castillos (Uruguay)

**Castillos** er en by i Rocha-departementet i det sørøstlige Uruguay. Byen har om lag 7 649 innbyggere. 

## Historie
Castillos (spansk for «slott») ble grunnlagt i 19. april 1866.

## Befolkning
Castillos har 7 649 innbyggere *(beregning 2004)*

Kilde:

## Kommune
Byens ordfører (*alcalde*) er Raúl Servetto.

## Transport
 Ruta 9 forbinder Castillos med Maldonado, Rocha og Chuy.

## Referanser


## Eksterne lenker
* Rocha offisielle sider  (spansk)
* Kart over Castillos (INE)
Laparus doris

***Laparus doris*** er en sommerfugl som tilhører gruppen Heliconiini i den store familien flikvinger (Nymphalidae).

## Utseende
En middelsstor, svalvinget, ganske fargerik sommerfugl. Vingenes overside har svart grunnfarge, forvingen med et par gulaktige flekker. Bakvingen har strålelignende, lyse striper av varierende farge, for eksempel blå eller røde.

## Levevis
I likhet med de fleste andre Heliconiini lever larvene på pasjonsblomster (*Passiflora* spp.).

## Utbredelse
Arten er utbredt fra Honduras og Trinidad i nord til Bolivia i sør.

## Systematisk inndeling

Arten ble tidligere regnet til den formrike slekten *[[Heliconius]]*. Den blir delt opp i flere underarter.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Heliconiinae 
*************** Gruppen Heliconiini
**************** *Laparus doris* (Linnaeus, 1771)
***************** *Laparus doris doris* (Surinam, Fransk Guyana, Guyana, Colombia, Bolivia, Peru, Brasil)
***************** *Laparus doris obscurus* (Colombia, Ecuador)
***************** *Laparus doris delila*
***************** *Laparus doris viridis* (Panama, Honduras)
***************** *?Laparus doris virescens* (usikker status)
***************** *Laparus doris dives* (Colombia, Venezuela)
***************** dessuten en hittil ikke navngitt underart fra Trinidad

## Kilder
* Markku Savela's Lepidoptera and some other life forms : Sjekkliste over artene. Hentet 4.1. 2012.
* (2006) *Laparus* på *Tree of life* http://tolweb.org/Laparus_doris/

## Eksterne lenker
*
Lascano

**Lascano** er en by i Rocha-departementet i det sørøstlige Uruguay. Byen har om lag 6 994 innbyggere.

## Historie
Lascano ble grunnlagt i 1876.

## Befolkning
Lascano har 6 994 innbyggere *(2004)*

## Kommune
Byens ordfører (*alcalde*) er Ricardo Rodríguez Dutra.

## Transport
 Ruta 14 forbinder Lascano med Mercedes / Trinidad / Durazno / Sarandí del Yí / José Batlle y Ordóñez / José Pedro Varela (vest) og Ruta  (øst).

 Ruta 15 forbinder Lascano med Rocha, La Paloma, Velázquez, Parallé og Cebollatí (nord).

## Referanser


## Eksterne lenker
* www.lascanoweb.com.uy (spansk)
* Rocha offisielle sider (spansk)
* Kart over Lascano (INE)
Michael Ballhaus

**Michael Ballhaus** (1935–2017) var en tysk filmfotograf. Ballhaus var i 1990 leder av juryen i den 40. filmfestivalen i Berlin. Han var sønn av teaterskuespillerne Oskar Ballhaus og Lena Hutter. Ballhaus var innehaver av blant annet Den bayerske fortjenstorden. Ballhaus ble tildelt æresbjørnen for 2016 under Berlinalen.

## Referanser


## Eksterne lenker
*
Parthenini

* *[[Parthenos]]*
* *[[Bhagadatta austenia]]*
* *[[Lebadea (sommerfugl)|Lebadea]]*

**Parthenini** er en gruppe av sommerfugler som tilhører gruppen Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse sommerfuglene lever i Sørøst-Asia.

## Utseende
Middelsstore til store, robuste sommerfugler med ganske lange, noe smale vinger. Vingene er brune med lyse bånd eller flekker, gjerne mørkere i den ytre delen. Vingenes ytterkant er bølgete.

## Levevis
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Parthenini Reuter, 1896 – fem arter, Sørøst-Asia
**************** Slekten *[[Parthenos]]* Hübner, 1819 – tre arter, fra Sri Lanka til Salomonøyene
***************** *[[Parthenos aspila]]* Honrath, 1888
***************** *[[Parthenos sylvia]]* (Cramer, [1776]) 
***************** *[[Parthenos tigrina]]* Vollenhoven, 1866
**************** *[[Bhagadatta austenia]]* (Moore, 1872) – Assam og Nord-Burma
**************** Slekten *[[Lebadea (sommerfugl)|Lebadea]]* Felder, 1861 – 2 arter
***************** *[[Lebadea ismene]]* (Doubleday, 1848)
***************** *[[Lebadea martha]]* (Fabricius, 1787)
***************** *[[Lebadea alankara]]* (Horsfield, 1829)

## Litteratur
* Wahlberg, N. og Brower, A.V.Z. (2006): Limenitidinae på *Tree of life* http://tolweb.org/Limenitidinae

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 5.1. 2012
Den Norske Fællesforening for Haandværk og Industri

**Den Norske Fællesforening for Haandværk og Industri** (NFHI) var et forbund av bransjeorganisasjoner og lokale foreninger innen håndverk og industri i Norge. Fellesforeningen ble opprettet i 1886, og utgav fra 1895 tidsskriftet *Norsk Tidsskrift for Haandværk og Industri*. Formann de ti første årene var pianofabrikant Karl Hals. Fellesforeningen ved formannen, møbelsnekker Hans William Schrøder, var initiativtager til opprettelsen av Norsk Arbeidsgiverforening i 1900. Senere var direktør N. Chr. Nielsen formann 1901–1912. I 1919 ble fellesforeningen delt i de to selvstendige forbundene Norges Industriforbund og Norges Håndverkerforbund.
Neptini

**Neptini** er en gruppe av sommerfugler som tilhører gruppen Limenitidinae i den store familien flikvinger (Nymphalidae). De er gode flygere og seiler gjerne på stive vinger. De fleste av artene er tropiske, de er utbredt i Afrika og varme deler av Asia.

## Utseende
Stort sett middelsstore sommerfugler (små til Limenitidinae å være), oversiden har mørk grunnfarge med hvite til oransje striper. Undersidens tegninger ligner oversiden, men grunnfargen er lysere.
Den afrikanske slekten *[[Cymothoe]]* omfatter tallrike, ganske store og til dels svært fargerike arter. Det er noe usikkert om denne bør regnes til Neptini.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Neptini Newman, 1870 – minst 250 arter
**************** Slekten *[[Cymothoe]]* Hübner, 1819 – 75 arter, Afrika, litt usikkert om denne slekten hører hjemme her
**************** *[[Harma theobene]]* Doubleday, 1848 – Afrika
**************** Slekten *[[Aldania]]* Moore, 1896 – 7 arter, Øst-Asia
**************** Slekten *[[Pantoporia]]* Hübner, 1819 – 14 arter, India – Australia
**************** Slekten *[[Phaedyma]]* Felder, 1861 – 10 arter, Malaysia og Bismarck-øyene
**************** Slekten *[[Neptis]]* Fabricius, 1807 – minst 150 arter, Afrika og Asia

## Kilder
* Wahlberg, N. og Brower, A.V.Z. (2006) Limenitidinae på Tree of life http://tolweb.org/Limenitidinae

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 5.1. 2012
La Paloma (Uruguay)

**La Paloma** er en by i Rocha-departementet i det sørøstlige Uruguay. Byen har om lag 3 495 innbyggeret. 

Byen er hovedstad (spansk: *cabecera* eller *alcaldía*) i den kommunen La Paloma.

## Historie
La Paloma ble grunnlagt i 1. september 1874.

## Befolkning
La Paloma har 3 495 innbyggere *(beregning 2011)*

Kilde:

## Kommune
Byens ordfører (*alcalde*) er Alcides Perdomo (2010-2015).

## Transport
 Ruta 10 forbinder La Paloma med Canelones, Punta del Este og Cabo Polonio.

 Ruta 15 forbinder La Paloma med Rocha, Lascano, Velázquez og Cebollatí (nord).

## Bilder

Fil:Local de la Intendencia Municipal de Rocha fachada norte.jpg|Casa Bahía.
Fil:La Paloma Balconada.jpg|La Balconada.
Fil:Playa La Paloma.jpg|La Paloma, Uruguay.
Fil:Playa Surf.jpg|Surf.
Fil:Playa El Faro La Paloma.jpg|El Faro.


## Referanser


## Eksterne lenker
* 
* Rocha offisielle sider (spansk)
* Kart over La Paloma (INE)
Grethe Weiser

**Grethe Weiser**, født *Mathilde Ella Dorothea Margarethe Nowka* (født 27. februar 1903 i Hannover; død 2. oktober 1970 i Bad Tölz i Bayern) var en tysk skuespiller.

Grethe Weiser var datter av en entreprenør og vokste opp i Dresden. Hun giftet seg med fabrikant Josef Weiser og de flyttet til Berlin hvor han leide en kabaretscene på Kurfürstendamm. De fikk en sønn i 1922, men paret separerte seg kort tid etter.

Hunr debuterte som skuespiller i stumfilm og gjorde etterhvert lykke som en slagferdig *berlinerinne* på komediescenen. Under den andre verdenskrigen lykkes hun i å forsørge sin tidligere ektefelle og sønnen i Sveits, samtidig som hun spilte på scenen i Berlin. Hun unngikk å bli medlem av *[[Reichstheaterkammer]]* og dermed også NSDAP. Hun deltok gjennom karrieren i 145 spillefilmer og over 30 TV-produksjoner. 

Hun omkom i en bilulykke sammen med sin nye ektemann i 1970 og er gravlagt på Friedhof Heerstraße i Westend.
## Referanser


## Eksterne lenker
* 
*
Jeanette Biedermann

**Jeanette Biedermann** (født 22. februar 1980 i Berlin) er en tysk skuespiller, popartist og låtskriver.

## Referanser


## Eksterne lenker
* 
* 
* 
*
Malatya (provins)

**Malatya** er en av Tyrkias 81 provinser. Provinsens areal er 12&thinsp;313&nbsp;km². Administrasjonssenteret ligger i byen Malatya. 

Provinsen ligger i de sentrale delene av Tyrkia og grenser til provinsene Sivas og Erzincan i nord, Elazığ und Diyarbakır i øst, Adıyaman i sør og til Kahramanmaraş i vest.

## Distrikter
Provinsen Malatya består av fjorten distrikter:

## Referanser




## Eksterne lenker
*
Çankırı (provins)

**Çankırı** er en av Tyrkias 81 provinser. Provinsens areal er 7&nbsp;388 km². I 2010 hadde Çankırı 179&nbsp;067 innbyggere og administrasjonssenteret ligger i byen Çankırı. 

Provinsen ligger nord i de sentrale delene av Tyrkia og grenser til provinsene Ankara, Çorum, Kırıkkale, Bolu, Kastamonu og Karabük.

## Distrikter

Provinsen Çankırı består av tolv distrikter:

## Referanser




## Eksterne lenker
*
Eftf.

**Eftf.** (forkortelse for «efterfølgere») var tidligere et vanlig navneledd i firmanavn i Danmark og Norge. For selskap som ikke skilte mellom innehaveren av et firma og selve forretningsvirksomheten, var det vanlig at firmaet var navngitt etter navnet på innehaveren. «Eftf.» ble lagt til firmanavnet når innehaverens arvinger overtok. Et tilsvarende navneledd kan være *og sønn(er)*, eller engelskspråklige varianter som «& Son(s)» (eller mer sjelden, «Daughter(s)»).

## Eksempler
* Ferdinand Brun Eftf., tidligere navn på Baker Brun